Tervetuloa seuraamaan Sanaa naisilta -ohjelmaa.
Nimeni on Veera Tillander.
Tänään haluan puhua jotakin kriisistä Jumala-suhteessa.
Tiedän, että tässä ajassa en voi käsitellä aihetta tyhjentävästi, -
mutta toivon, että sinä jolla on tällä hetkellä kriisi Jumala-suhteessa, -
voisit saada tässä jonkinlaista toivoa tai rohkaisua elämääsi.
Luetaan ensimmäiseksi psalmista 13, siitä alusta, mitä Daavid kirjoittaa.
Tässä Daavidilla, miehellä, jonka Jumala valitsi voittamaan Goljatin -
ja tyynnyttämään soitollaan mieleltään häiriintyneen kuningas Saulin -
ja sitten voittoisana kuninkaana hallitsemaan Israelin kansaa.
Hänellä oli hetkiä, jolloin hän koki Jumalan kätkeneen häneltä kasvonsa, -
eikä hän voinut kokea tai kuulla Jumalan puhetta ja läsnäoloa.
Myös meillä saattaa olla vaiheita elämässä, että tuntuu siltä, -
että Jumala olis meistä kaukana, -
eikä me saada minkäänlaista kokemusta Hänen läsnäolostansa.
Joskus tällainen kriisi voi olla niin tunteita ja ajatuksia järkyttävä, -
että me epäillään Jumalan sanan todenmukaisuutta -
ja jopa Jumalan itsensä olemassa oloa.
Yksi asia, joka vaikuttaa meidän kokemukseen Jumala-suhteesta, -
on meidän oma menneisyys.
Minkälaisia kokemuksia meillä on meidän lapsuudesta, -
meidän perheestä, vanhemmista, tai vaikka meidän opettajista.
Entä sitten seurakunnasta. Minkä- laisia kokemuksia meillä on sieltä.
Ollaanko me koettu näiltä tahoilta jonkinlaista väärinkohtelua, -
hylätyksi tulemista, tai jotain sellasta, jota me sitten -
niinku alitajuisesti, tahtomattakin siirretään kuvaan Jumalasta.
Mitä Hänestä ajatellaan. Millainen Hän on. Mitä Hän meistä ajattelee.
Me voidaan ehkä ajatella, että Jumala on yhtälailla ankara, -
tai julma tai välinpitämätön, -
sellainen, mitä jotkut ihmiset on olleet meitä kohtaan.
Tällaiset asiat tulis saada käsitellä.
Monilla on hyviä kokemuksia seurakuntien sielunhoidosta, -
tai ammattiterapeuttien kanssa keskustelusta.
Totuus tekee vapaaksi ja anteeksianto vapauttaa.
Monet on myös saaneet korjaavia kokemuksia -
seurakunnan taholta, seurakunnan pienryhmistä, soluista.
Siellä ollaan saatu kokea välittämistä ja rakkautta ihmisiltä, -
jotka on sitten myöskin korjanneet tätä suhdetta Jumalan kanssa.
Toinen Jumalasuhteeseen vaikuttava asia on persoonallisuutemme.
Tuttavapiirissäni on paljon taiteellisia ihmisiä, -
muusikkoja ja muita taiteellisesti lahjakkaita.
Heidän elämäänsä seuratessani olen ajatellut, -
että persoonallisuudellakin on vaikutusta siihen,
miten me koetaan meidän suhde Jumalan kanssa.
Monet taiteellisista ihmisistä kokee tunteita hyvin vahvasti.
Ollessaan iloisia, he ovat todella iloisia.
Ollessaan ahdistuneita, he ovat todella ahdistuneita.
Se saattaa vaihdella se tunnekokemus -
ja samallailla se kokemus Jumalasta voi heillä vaihdella.
Kriisi Jumalasuhteessa ei ole huono asia.
Kun joudumme pohtimaan uudelleen Jumalaa, itseämme ja muita, -
siitä voi syntyä myös hyvää muutosta elämään, -
mitä ei ilman sitä kriisiä edes syntyisi.
Me voidaan sen kautta oppia tuntemaan Jumala uudella tavalla -
ja nähdä Hänestä tämän jälkeen ihan uusia puolia, -
mitä ei ole ennen pystytty näkemään.
Raamatussa kerrotaan Jobista, jonka sanotaan olevan Idän mahtavin mies.
Hänen elämäänsä tuli paljon koettelemuksia.
Hän menetti asemansa Idän mahtavimpana miehenä.
Hän menetti omaisuutensa ja myöskin kaikki lapsensa.
Lopuksi Job itse sairastui hyvin vakavasti.
Tämä kaikki sai Jobin pohtimaan suhdettaan Jumalan kanssa.
Mitä Jumala hänestä ajattelee ja minkälainen Jumala on.
Job kävi niin syvällä, että hän toivoi kuolevansa.
Sitten kerrotaan, että Jumala vastasi Jobille hänen kysymyksiinsä -
ja hänen mietteisiinsä.
Haluan lukea Raamatusta yhden jakeen, -
jonka Job vastas Jumalalle sitten takasin päin. Hän sanoi:
Jobin kirja 42:5
Job sai kriisin seurauksena oppia tuntemaan Jumalan läheisemmin, -
kuin mitä hän oli aiemmin Jumalasta ajatellut ja kokenut.
Kriisi Jumala-suhteessa voi olla hyvä asia, -
jos se saa meidät kaipaamaan muutosta, kun sitä todella tarvitaan.
Jos ollaan vaikka oltu uskossa jo vuosikymmeniä, -
mutta ei oikeastaan tunneta Jumalaa, johon me uskotaan.
Silloin on hyvä asia, että aletaan etsimään Häntä.
Halutaan alkaa tutustua Häneen viettämällä aikaa Hänen kanssaan -
ja rukoilla ja lukea sanaa.
Ehkä meille tulee kaipaus päästä kursseille, tai raamattukouluun, -
että voimme pureutua Jumalan sanaan ja sitä kautta oppia Jumalasta.
Tällöin meissä kriisin kautta tapahtuu hengellistä kasvua ja muutosta.
Joitakin vuosia sitten olin hyvin heikossa kunnossa fyysisesti.
Oli päiviä, jolloin en jaksanut muuta kuin huokasta: "Jeesus auta".
Se oli mun rukous. En jaksanut rukoilla muuta.
Se fyysinen pahoinvointi peitti alleen kaikki ilon tunteet.
En voi sanoa, että olisin tuntenut Jumalan läsnäoloa niissä hetkissä.
Mutta tajusin yhden asian, -
mikä on merkittävää mun ja Jumalan väliselle suhteelle.
Ymmärsin, että seurakuntayhteys on todella tärkeä asia.
Kuulun seurakunnassa naisten pienryhmään eli soluun.
Siellä olen saanut todellisia ystäviä.
Nämä ystävät rukoili mun puolesta -
ja he osoitti mulle rakkautta monin eri käytännön tavoin.
Kuskas mua autolla ja kaikkea sellaista käytännön tekoa, -
jonka kautta sain kokea, että Jumala välitti musta ja rakastaa mua, -
vaikka en voinut kokea Hänen läsnäoloaan sillä hetkellä.
Meistä jokainen tarvitsee seurakunta- yhteyttä ja toisten uskovien tukea.
Jos olet jäänyt pois seurakunta- yhteydestä, tai harkitset sitä, -
mä rohkasen sua tulemaan takasin ja pysymään yhteydessä.
Jos poisjäämiseen on syynä pettymys ja loukkaantuminen ihmisiin, -
jotka ei ole osanneet kohdata sua sillä tavalla, kuin olisit tarvinnut, -
on tärkeää, että pääset käsittelemään tapahtuneen ja puhumaan siitä -
ja antamaan myöskin anteeksi.
Anna meille epätäydellisille ihmisille uus mahdollisuus kohdata sut -
ja osottaa sulle rakkautta.
Olen myös oppinut, että Jumalan läheisyys ei ole kiinni tunteistani.
Jumala sanoo sanassaan Raamatussa, -
että olen pelastunut uskomalla Hänen poikaansa Jeesukseen Kristukseen.
Sen tähden Jumala on asettanut Pyhän Henkensä asumaan muhun.
Sen lähempänä ei voi toista olla, kuin että asuu toisessa.
Jumala asuu mussa.
Näin on myös sun kohdalla, jos olet tehnyt ratkaisun uskoa Jeesukseen.
Raamatussa on myös toinen kohta Jumalan läheisyydestä.
Hän sanoo näin Raamatussa.
Tää on psalmista 34:19.
Ehkä Jumala on halunnut sanoa tän erityisesti niille, -
joilla on särkynyt sydän ja murtunut mieli, -
koska he tarvii vakuutusta siitä, että Jumala on heitä lähellä.
Ahdistuksen keskellä me tarvitaan Jumalan sanan vakuutus siitä, -
että suhde Jumalan kanssa on edelleen voimassa ja olemassa -
ja että Hän on lähellämme tunteistamme huolimatta.
Daavid päättää tuon alussa lukemamme psalmin näin:
Daavid päättää uskoa siihen, että apu Jumalalta on hänelle tulossa, -
vaikka hänestä ei sillä hetkellä siltä tuntunutkaan.
Tunteistaan huolimatta hän päätti luottaa Jumalaan -
ja siihen, että apu on tulossa.
Rukoillaan tähän lopuksi yhdessä.
Kiitos Jumala, että Sä oot meitä lähellä meidän tunteista huolimatta.
Auta meitä käsittelemään totuudellisesti asiat, -
jotka on ikäänkuin tulleet Sinun ja meidän väliin.
Anna meille sellaisia korjaavia kokemuksia -
uskovien ihmisten, toisten ihmisten kautta -
Sinun rakkaudestasi ja välittämisestäsi.
Auta meitä palaamaan seurakunta- yhteyteen ja pysymään siinä.
Me turvataan Sinun armoosi ja kiitetään Sinun avustasi. Aamen.
Tekstitys: Tarja Korkeamäki